રશિયામાં 14 જૂનથી શરૂ થઈ રહેલા ફિફા વર્લ્ડ કપમાં 32 ટીમો ભાગ લઈ રહી છે. આ ટીમો વચ્ચે ફૂટબોલનો રોમાંચક જંગ જોવા મળશે. 32 ટીમને આઠ ગ્રૂપમાં વહેંચવામાં આવી છે અને પ્રત્યેક ગ્રૂપમાં ચાર ટીમ છે. ગ્રૂપ સ્ટેજમાં મોખરાની ટીમો નોકઆઉટ રાઉન્ડમાં રમશે. જર્મની પોતાનું ટાઈટલ જાળવી રાખવાનો પ્રયાસ કરશે જ્યારે લિયોનલ મેસ્સી આર્જેન્ટિનાને ચેમ્પિયન બનાવીને અલવિદા કહેવા ઈચ્છે છે. પ્રત્યેક ગ્રૂપમાં કઈ ટીમ કેટલી મજબૂત છે તે જોવું મહત્વનું છે. આજે ગ્રૂપ-એ અને ગ્રૂપ-બી વિશે વાત કરીશું.